
1. Preşedinţia suedeză a Uniunii Europene
La 1 iulie a.c., preşedinţia Uniunii Europene a fost preluată de Suedia, într-un moment în care criza economico-financiară s-a adâncit, iar deficitele bugetare ale celor mai multe state au depăşit cu mult limitele propuse. Pe acest fundal economic, Comisia Europeană a propus o reformă a reglementărilor din sistemul financiar, care este considerată de experţii economici destul de controversată. 
Pe lângă gestionarea problemelor economice, Suedia şi-a propus să revigoreze cooperarea internaţională în domeniul combaterii încălzirii climatice, propunând organizarea unei conferinţe ce va avea loc la Copenhaga, în luna decembrie a.c., avându-se în vedere faptul că UE a adoptat un ambiţios pachet pentru reducerea emisiilor de carbon sub preşedinţia franceză. 
De asemenea, consolidarea instituţională a UE este un alt subiect care se află pe agenda europeană a Suediei. În octombrie a.c., Irlanda urmează să voteze din nou ratificarea Tratatului de la Lisabona, sperându-se într-un rezultat pozitiv, care să conducă la întărirea instituţiilor europene
. 
Potrivit analiştilor, Suedia şi-a început mandatul la şefia UE cu un capital de imagine extrem de favorabil. Gestionarea crizei bancare din anii ’90 este privită ca un model de răspuns pentru astfel de probleme, din care se pot trage o serie de concluzii adaptate la situaţia actuală. De asemenea, contrar opiniilor politicienilor şi analiştilor de stânga din Europa şi SUA, Suedia nu mai este ţara cu o guvernare social-democrată de monolit, faimosul său „model social” este în criză, iar noul guvern de dreapta, condus de Fredrik Reinfeldt, doreşte să reformeze economia, în direcţia diminuării rolului statului şi liberalizării economiei.
Înainte de preluarea preşedinţiei UE, primul ministru al Suediei, Fredrik Reinfeldt, a exprimat clar faptul că pachetul climă-energie este, pe termen lung, cea mai mare provocare a Uniunii Europene
. "Punem accentul pe eficienţă energetică şi pe energiile regenerabile, devenim astfel independenţi faţă de alte ţări care au un mediu intern instabil. Multe ţări au fost afectate de criza dintre Ucraina şi Rusia, iar acest lucru trebuie evitat pe viitor", a spus el. „Trebuie să cerem angajamente clare şi ţărilor terţe pentru diminuarea gazelor de seră, iar pentru asta preşedinţia suedeză mizează pe sprijinul Parlamentului European, prin relaţiile cu parlamentele naţionale pe care acesta le are. Criza economică este cea de-a doua prioritate a preşedinţiei suedeze. Doar o acţiune concertată a Uniunii Europene şi impunerea unor reglementări stricte şi clare pot scoate Uniunea Europeană din această criză”, a afirmat primul ministru al Suediei. 
Premierul suedez a anunţat că în anul 2010, pe ansamblul Uniunii Europene,     s-ar putea înregistra un deficit de 8% din Produsul Intern Brut. „Speranţa de viaţă a crescut, natalitatea scade, trebuie să refacem încrederea în pieţele financiare prin controlarea acestor pieţe”, a afirmat Fredrik Reinfeldt. „Nu vom mai accepta salvarea unor instituţii financiare care s-au comportat iresponsabil”, a spus acesta. 
În ce priveşte dimensiunea socială a Uniunii Europene, preşedinţia suedeză consideră că aceasta trebuie constituită pe baze sănătoase. „Trei europeni din zece se află în afara pieţei muncii, ceea ce nu este bine pentru economie”, a reiterat F. Reinfeldt, care a mai spus că preşedinţia suedeză va insista pentru găsirea unor măsuri care să activeze şi să reactiveze angajaţii
. 

Potrivit analiştilor, acest nou echilibru la nivel politic, împreună cu reputaţia calităţii politicilor publice din regatul nordic, plasează Suedia pe o poziţie deosebit de favorabilă pentru a gestiona reforma controversată a reglementărilor din sistemul financiar european. Germania şi Franţa, pe de-o parte, consideră criza ca pe o oportunitate de a spori controlul statului în domeniu şi de a constrânge sectorul financiar şi în special fondurile de hedging şi firmele de private equity, cu toate că acestea au avut cel mai puţin de-a face cu turbulenţele financiare declanşate în 2007
. De cealaltă parte, Marea Britanie, unde îşi desfăşoară activitatea cele mai multe fonduri de hedging şi firme de investiţii financiare din lume după SUA, nu vrea să intervină în acest sector sau să piardă avantajul deţinut, ca urmare a reglementărilor europene. Experţii economici se aşteaptă ca Suedia să elimine din pachetul de reglementări financiare propus de Comisie o serie de măsuri nepopulare şi să aducă Marea Britanie şi duo-ul franco-german la un compromis.
Guvernul de la Stockholm urmează, de asemenea, să propună o nouă strategie pentru dezvoltarea economică durabilă a UE, care să înlocuiască Agenda de la Lisabona, despre care chiar şi susţinătorii săi admit că a fost un eşec, raportat la obiectivele asumate. 
Încălzirea climatică va fi a doua mare temă pe care o va aborda conducerea suedeză în următoarele şase luni. Una dintre ţările europene cu cele mai mari progrese în privinţa reducerii emisiilor de carbon, Suedia speră să impună leadership-ului european, la summit-ul de la Copenhaga, din decembrie 2009, adoptarea unui nou tratat internaţional pentru combaterea încălzirii globale, la care să adere atât ţările dezvoltate, cât şi ţările în curs de dezvoltare. Acest nou acord este necesar pentru a înlocui Protocolul de la Kyoto, adoptat în 1997, care expiră în 2012. Dacă acest acord va fi adoptat, UE îşi va reduce emisiile de carbon cu 30% până în 2020, comparativ cu anul 1990; dacă acordul nu va fi adoptat, UE va reduce în mod unilateral emisiile cu 20% până în 2020, conform legislaţiei deja adoptate în prima parte a anului 2008
. 

Cecilia Malmström, ministrul suedez pentru afaceri europene, a declarat recent: „trecem prin cea mai serioasă criză financiară a timpurilor moderne, iar şomajul urmează să crească în această toamnă. În acelaşi timp, trebuie să facem faţă celei mai mari provocări a momentului: schimbarea climatică. Aceste lucruri ne afectează şi ne vor afecta pe toţi. Niciodată cooperarea europeană nu a fost mai importantă decât în momentul de faţă“. 
În ceea ce priveşte lupta împotriva schimbărilor climatice, ministrul suedez a insistat asupra faptului că se doreşte ajungerea “la un nou acord internaţional la summit-ul ONU de la Copenhaga, din decembrie 2009”. Alte priorităţi vizează cooperarea judiciară la nivel UE, o strategie pentru regiunea Mării Baltice şi procesul de extindere a Uniunii, prin avansarea negocierilor cu Turcia şi cu ţările din vestul Balcanilor
.
Suedia este în favoarea menţinerii mecanismului de monitorizare a României şi Bulgariei pe probleme de justiţie, dar nu consideră că acesta trebuie extins la gestionarea fondurilor europene. La rândul său, Ambasadorul Suediei în România, Mats Aberg, a declarat că la nivel european, există interesul ca România şi Bulgaria să atingă standardele privind reforma justiţiei, acest proces fiind responsabilitatea statelor respective, dar şi a UE, şi este necesar ca dialogul politic să continue în acest sens.

2. Statisticile Eurostat pentru trimestrul I al anului 2009

Potrivit indicatorilor furnizaţi de Oficiul de Statistică al Comunităţilor Europene, EUROSTAT, Produsul Intern Brut a avut o rată de creştere negativă, de -2,5% în zona euro (EA16)
 şi de -2,4% la nivelul statelor membre ale UE (UE27), ceea ce reprezintă o creştere negativă de -4,8%, respectiv -4,7%, comparativ cu primul trimestru al anului 2008. În trimestrul IV al anului 2008, rata de creştere a PIB a fost de -1,8% pentru ambele zone. Singurele ţări care nu au o rată negativă de creştere a PIB comparativ cu trimestrul anterior sunt Polonia, +0,4%, respectiv Cipru, 0,0%.

În primul trimestru al anului 2009, cheltuielile domestice au scăzut cu 0,5% în zona euro şi cu 0,6% în statele membre ale UE, după scăderi de 0,4%, respectiv    0,7%, în ultimul trimestru al anului 2008.  
Investiţiile au scăzut cu 4,1% în zona euro şi cu 4,5% pe întreaga Uniune Europeană, după scăderi de 4,1%, respectiv 3,4%, în ultimul trimestru al anului 2008. 

Exporturile au scăzut cu 8,8% în zona euro, respectiv 8,3% pe ansamblul UE27, după ce în ultimul trimestru al anului 2008 au înregistrat scăderi de 7,3 şi    6,6%.


Importurile au scăzut cu 7,6% în zona euro şi cu 7,8% în UE27, după scăderi de 5,2%, respectiv 5,4%, în ultimul trimestru al anului 2008. 

 
Produsul Intern Brut al SUA a scăzut cu 1,4%, în primul trimestru al anului 2009 (1,6% în ultimul trimestru al anului 2008), iar PIB-ul Japoniei a scăzut cu 3,8%, (3,6% în ultimul trimestru al anului 2008). Comparativ cu perioada similară din 2008, PIB-ul SUA a scăzut cu 2,5%, iar cel al Japoniei cu 8,4%. 
Din primele estimări, balanţa comercială a zonei euro a cunoscut în mai 2009 o creştere de +1,9 miliarde euro, comparativ cu luna mai 2008, când suferea o scădere cu 3,8 miliarde euro. În mai 2009, importurile au scăzut cu 2,8%, iar exporturile ajustate cu 2,7% faţă de aprilie 2009. 
Balanţa comercială a UE27 are un deficit de 6,8 miliarde de euro, comparativ cu 20,7 miliarde de euro în mai 2008. Comparativ cu aprilie 2009, în luna mai exporturile ajustate sezonier au cunoscut o scădere de 1,0%, iar importurile cu 3,2%. 

În sectorul construcţiilor, în mai 2009 producţia a cunoscut o scădere medie de -2,0% în zona euro şi de -2,7% în statele membre ale Uniunii Europene, comparativ cu luna aprilie 2009. Faţă de aceeaşi lună a anului 2008, în mai 2009, producţia în sectorul construcţiilor a cunoscut o scădere de -8,0% în zona euro şi de  -9,6% în UE27.   

La nivelul statelor membre pentru care există date disponibile, activitatea în sectorul construcţiilor a înregistrat o creştere de +10,9% în Suedia, de +1,2% în Germania şi de +0,1% în Polonia. Cele mai mari scăderi au fost înregistrate în România, -23,7%, Slovenia, -21,1% şi Marea Britanie, -17,9%. 
Construcţia de locuinţe a scăzut cu 10,3% în zona euro şi cu 11,5% în zona EU27, după ce în luna aprilie 2009 au fost înregistrate scăderi de 7,0%, respectiv   7,4%.  
Nivelul preţurilor pentru bunuri de consum şi servicii au evoluat diferit la nivelul statelor membre ale Uniunii Europene. Danemarca înregistrează cea mai mare valoare a preţurilor +141%, comparativ cu media de 100% a UE, fiind urmată de Irlanda cu +127% şi Finlanda cu +125%. Valori ale preţurilor cuprinse între 10% şi 20% peste media Uniunii Europene s-au înregistrat în Luxemburg, +116%, Suedia +114%, Belgia şi Franţa, ambele cu +111%. Valori mai mici s-au înregistrat în Italia, +105%, Austria, +105%, Germania, +104% şi Olanda +103%. 
Valori ale preţurilor sub media UE se înregistrează în Marea Britanie, 99%, Spania, 96%, Grecia, 94%, Cipru, 90%, Portugalia, 87%, Slovenia, 83%, Malta, 78%. Cele mai mici valori ale preţurilor, faţă de media Uniunii Europene sunt în Bulgaria, 51%, România, 62%, Lituania, 67% şi Polonia, 69%.

În zona euro, inflaţia a scăzut cu 0,1% în iunie 2009, faţă de mai 2009, situându-se la valoarea de 0,2%. În UE27, inflaţia anuală se situează la valoarea de 0,6%, scăzând de la valoarea de 0,8% în mai 2009.
Cele mai scăzute rate ale inflaţiei s-au înregistrat în Irlanda, -2,2%, Portugalia, -1,6%, Belgia, Spania şi Luxemburg, fiecare cu -1,0%. Comparativ cu mai 2009, inflaţia a scăzut în 21 de state membre ale UE, a rămas constantă în 4 state şi a crescut în 2 state. Cele mai înalte rate ale inflaţiei s-au înregistrat în România, +5,9%, Polonia, +4,2%, Lituania, +3,9%.
Cele mai scăzute medii ale inflaţiei pe ultimele 12 luni s-au înregistrat în Portugalia, 0,8%, Irlanda, 1,0% şi Germania, 1,5%, iar cele mai mari rate s-au înregistrat în Letonia, 10,0%, Lituania, 8,6% şi Bulgaria, 7,3%. 

● Potrivit EUROSTAT, principalele date statistice sunt următoarele
: 
Rata inflaţiei

	Rata inflaţiei (%) 
	Media pe ultimele 12 luni 
	Media lunară 

	
	Iun. 09 Iun. 08 
	Mai 09 
Mai 08 
	Apr. 09 
Apr. 08 
	Mar. 09 
Mar. 08 
	Iun. 08 
Iun. 07 
	Iun 09-08 
Iun 08-07 
	Iun 09 
Mai 09 

	Belgia 
	-1.0
	-0.2
	0.7
	0.6
	5.8
	2.6
	-0.1

	Germania 
	0.0
	0.0
	0.8
	0.4
	3.4
	1.5
	0.4

	Irlanda
	-2.2
	-1.7
	-0.7
	-0.7
	3.9
	1.0
	0.0

	Grecia
	0.7
	0.7
	1.1
	1.5
	4.9
	2.6
	-0.1

	Spania 
	-1.0
	-0.9
	-0.2
	-0.1
	5.1
	1.8
	0.5

	Franţa 
	:
	-0.3
	0.1
	0.4
	4.0
	:
	:

	Italia 
	0.6
	0.8
	1.2
	1.1
	4.0
	2.3
	0.2

	Cipru 
	0.1
	0.5
	0.6
	0.9
	5.2
	2.4
	0.1

	Luxemburg 
	-1.0
	-0.9
	-0.3
	-0.3
	5.3
	1.7
	0.7

	Malta 
	2.8
	3.4
	4.0
	3.9
	4.4
	4.3
	-0.1

	Olanda
	1.4p
	1.5
	1.8
	1.8
	2.3
	2.1p
	-0.4p

	Austria 
	-0.3p
	0.1
	0.5
	0.6
	4.0
	1.8p
	-0.1p

	Portugalia 
	-1.6
	-1.2
	-0.6
	-0.6
	3.4
	0.8
	0.2

	Slovenia 
	0.2
	0.5
	1.1
	1.6
	6.8
	2.9
	0.5

	Slovacia 
	0.7
	1.1
	1.4
	1.8
	4.3
	2.9
	0.0

	Finlanda 
	1.6
	1.5
	2.1
	2.0
	4.3
	3.1
	0.4

	Zona euro
	-0.1p
	0.0
	0.6
	0.6
	4.0
	1.8p
	0.2p

	Bulgaria 
	2.6
	3.0
	3.8
	4.0
	14.7
	7.3
	0.1

	Cehia 
	0.8
	0.9
	1.3
	1.7
	6.6
	3.3
	0.0

	Danemarca
	0.9
	1.1
	1.1
	1.6
	4.2
	2.5
	0.2

	Estonia 
	-0.5
	0.3
	0.9
	2.5
	11.5
	5.8
	-0.2

	Letonia
	3.1
	4.4
	5.9
	7.9
	17.5
	10.0
	-0.5

	Lituania 
	3.9
	4.9
	5.9
	7.4
	12.7
	8.6
	-0.3

	Ungaria
	3.7
	3.8
	3.2
	2.8
	6.6
	4.2
	0.0

	Polonia
	4.2
	4.2
	4.3
	4.0
	4.3
	4.0
	0.2

	România 
	5.9
	5.9
	6.5
	6.7
	8.7
	7.0
	0.2

	Suedia
	1.6
	1.7
	1.8
	1.9
	4.0
	2.6
	0.2

	Marea Britanie
	1.8
	2.2
	2.3
	2.9
	3.8
	3.4
	0.3

	UE27
	0.6p
	0.8r
	1.3
	1.3
	4.3
	2.4p
	0.2p

	Islanda 
	16.7
	15.7
	16.3
	19.9
	12.5
	17.9
	1.9

	Norvegia
	3.5
	2.9
	2.9
	2.6
	3.0
	3.4
	0.6

	EEA 
	0.7p
	0.9r
	1.3
	1.4
	4.2
	2.4p
	0.2p

	Elveţia
	-1.2
	-1.1
	-0.6
	-0.7
	2.8
	0.8
	0.2


Volumul construcţiilor (%) comparativ cu trimestrul/luna anterioară

	Total
	Q2-08
	Q3-08
	Q4-08
	Q1-09
	Dec-08
	Ian-09
	Feb-09
	Mar-09
	Apr-09
	Mai-09

	EA16
	-3.4
	-1.6
	-3.2
	-1.7
	-3.0
	1.5
	-1.5
	0.7
	0.4
	-2.0

	EU27
	-3.7
	-1.4
	-3.2
	-2.6
	-2.4
	0.6
	-1.9
	0.1
	0.6
	-2.7

	Belgia
	2.6
	-2.4
	-6.0
	2.9
	-4.3
	2.0
	3.6
	3.0
	-9.2
	:

	Bulgaria
	1.6
	-1.1
	-2.6
	-3.3
	1.6
	-1.5
	-0.5
	-1.1
	-0.8
	-3.8

	Cehia
	-7.2
	2.3
	-3.8
	-1.2
	-1.2
	0.5
	-1.7
	0.7
	5.2
	-4.1

	Danemarca
	0.6
	-3.1
	-0.9
	-3.3
	-1.4
	-1.6
	-0.7
	0.2
	:
	:

	Germania
	-10.3
	-0.1
	1.6
	-0.6
	5.9
	-7.5
	1.9
	6.0
	0.0
	-3.2

	Estonia**
	-4.4
	-10.4
	-4.2
	-7.1
	:
	:
	:
	:
	:
	:

	Irlanda**
	-9.0
	-8.8
	-11.5
	-10.5
	:
	:
	:
	:
	:
	:

	Grecia**
	2.4
	-1.1
	-1.4
	:
	:
	:
	:
	:
	:
	:

	Spania
	-5.7
	-3.5
	-4.2
	-1.5
	-6.9
	9.0
	-6.7
	-2.9
	3.3
	-4.3

	Franţa
	-2.2
	-1.4
	-1.7
	-1.7
	-0.9
	-1.2
	0.5
	0.1
	-0.1
	-0.3

	Italia
	-1.8
	-0.9
	-6.6
	-3.2
	c
	c
	c
	c
	c
	c

	Cipru**
	-3.1
	-0.9
	-3.0
	c
	:
	:
	:
	:
	:
	:

	Letonia**
	3.3
	-9.2
	-6.8
	-8.4
	:
	:
	:
	:
	:
	:

	Lituania**
	-3.5
	-6.3
	-9.2
	-24.0
	:
	:
	:
	:
	:
	:

	Luxemburg
	0.9
	-2.9
	0.3
	2.5
	7.0
	-2.5
	-0.2
	2.8
	-1.3
	:

	Ungaria
	1.3
	-4.8
	2.3
	-3.4
	2.8
	-11.6
	8.1
	5.7
	-4.9
	:

	Malta**
	1.2
	0.5
	1.6
	-1.7
	:
	:
	:
	:
	:
	:

	Olanda
	c
	c
	c
	c
	c
	c
	c
	c
	c
	c

	Austria
	-3.7
	-1.7
	0.2
	-0.2
	-2.2
	2.3
	-2.5
	0.4
	3.4
	:

	Polonia
	3.7
	-1.5
	0.7
	0.1
	2.2
	-1.3
	0.3
	0.3
	0.9
	-0.5

	Portugalia
	-0.7
	-0.3
	-0.9
	-2.4
	-1.4
	-2.8
	0.7
	3.8
	-0.6
	-1.6

	România
	7.8
	-0.3
	1.1
	-4.7
	-1.2
	-3.4
	-2.0
	-2.9
	-9.0
	-1.7

	Slovenia
	-8.8
	-4.8
	-12.8
	5.4
	-10.5
	16.8
	4.4
	3.4
	-9.9
	-1.3

	Slovacia
	-4.6
	-1.2
	0.7
	-9.7
	-2.4
	-18.3
	18.2
	-0.5
	-2.6
	5.4

	Finlanda
	-1.0
	-2.1
	-7.4
	-5.1
	-8.1
	2.0
	-3.1
	2.1
	0.6
	c

	Suedia
	1.2
	1.4
	-0.4
	0.1
	-2.1
	1.7
	0.1
	-1.6
	2.5
	1.1

	Marea Britanie
	-0.9
	-2.4
	-4.9
	-9.2
	-1.6
	-4.6
	-3.2
	-3.3
	0.1
	-1.5

	construcţii
	Q2-08
	Q3-08
	Q4-08
	Q1-09
	Dec-08
	Ian-09
	Feb-09
	Mar-09
	Apr-09
	May-09

	EA16
	-3.3
	-2.1
	-3.5
	-3.0
	-2.7
	0.1
	-1.2
	-0.4
	0.4
	-2.1

	EU27
	-3.0
	-2.0
	-4.2
	-3.9
	-3.4
	0.2
	-1.9
	-1.2
	2.4
	-2.7

	construcţii civile
	Q2-08
	Q3-08
	Q4-08
	Q1-09
	Dec-08
	Ian-09
	Feb-09
	Mar-09
	Apr-09
	May-09

	EA16
	-3.8
	0.2
	-2.0
	3.4
	-3.1
	5.9
	-3.3
	5.4
	-2.2
	-0.4

	EU27
	-2.9
	-0.2
	-1.6
	2.3
	-1.8
	3.8
	-2.4
	3.8
	-0.8
	-1.6


Nivelul preţurilor pentru bunuri şi servicii (2008)
	
	Total
	Alimente şi băuturi nealcoolice
	Băuturi alcoolice şi tutun
	Îmbrăcăminte
	Produse electro-casnice
	Transport personal şi echipament
	Hoteluri şi restaurante

	EU27
	100
	100
	100
	100
	100
	100
	100

	Belgia
	111
	113
	101
	113
	106
	100
	111

	Bulgaria
	51
	67
	63
	84
	96
	85
	40

	Cehia
	72
	82
	85
	113
	108
	101
	65

	Danemarca
	141
	147
	120
	110
	121
	174
	151

	Germania
	104
	106
	97
	107
	101
	101
	100

	Estonia
	77
	87
	74
	108
	96
	88
	81

	Irlanda
	127
	127
	184
	91
	111
	125
	137

	Grecia
	94
	101
	89
	113
	112
	93
	96

	Spania
	96
	94
	75
	99
	103
	98
	94

	Franţa
	111
	104
	108
	95
	106
	99
	116

	Italia
	105
	115
	107
	110
	116
	101
	106

	Cipru
	90
	106
	98
	101
	120
	99
	103

	Letonia
	75
	85
	78
	100
	99
	90
	80

	Lituania
	67
	76
	63
	88
	101
	90
	72

	Luxemburg
	116
	117
	89
	112
	108
	96
	106

	Ungaria
	70
	83
	71
	95
	102
	101
	67

	Malta
	78
	89
	96
	110
	126
	123
	84

	Olanda
	103
	88
	99
	101
	102
	118
	103

	Austria
	105
	112
	92
	108
	104
	106
	101

	Polonia
	69
	75
	74
	104
	103
	101
	83

	Portugalia
	87
	86
	90
	98
	103
	121
	75

	România
	62
	71
	61
	86
	101
	84
	62

	Slovenia
	83
	95
	74
	112
	107
	94
	85

	Slovacia
	70
	81
	73
	112
	108
	104
	61

	Finlanda
	125
	125
	137
	123
	117
	118
	135

	Suedia
	114
	117
	136
	119
	102
	93
	126

	Marea Britanie
	99
	104
	150
	83
	86
	91
	103

	Croaţia
	75
	94
	87
	118
	103
	103
	83

	Macedonia
	47
	59
	43
	71
	103
	100
	45

	Turcia
	73
	87
	91
	76
	113
	104
	90

	Islanda
	117
	120
	139
	117
	117
	107
	135

	Norvegia
	139
	154
	217
	125
	121
	153
	168

	Elveţia
	130
	135
	95
	124
	96
	93
	125

	Albania
	53
	74
	57
	90
	122
	98
	44

	Bosnia-  Herţegovina
	56
	75
	45
	94
	111
	95
	58

	Muntenegru
	62
	77
	41
	113
	93
	92
	59

	Serbia
	58
	82
	54
	104
	101
	98
	62


Producţia industrială (%) comparativ cu luna anterioară

	
	Dec-08
	Ian-09
	Feb-09
	Mar-09
	Apr-09
	Mai-09

	         EA16 

	Total industrie
	-3.0
	-2.8
	-2.4
	-1.0
	-1.4
	0.5

	Mărfuri intermediare
	-6.4
	-2.1
	-2.3
	-1.7
	-1.7
	0.3

	Energie
	0.4
	0.4
	-2.2
	-3.9
	-1.0
	-0.2

	Bunuri de capital
	-2.9
	-7.0
	-3.2
	0.4
	-2.9
	1.2

	Bunuri de lungă durată
	-2.8
	-2.4
	-3.5
	-0.5
	-0.3
	-2.9

	Bunuri consumabile
	-0.4
	-0.1
	-1.5
	-0.2
	0.1
	0.8

	         EU27

	Total industrie
	-2.8
	-2.5
	-2.0
	-1.0
	-0.8
	0.1

	Mărfuri intermediare
	-5.8
	-2.5
	-2.0
	-1.6
	-1.0
	0.0

	Energie
	0.1
	1.2
	-2.1
	-3.2
	-0.5
	1.2

	Bunuri de capital
	-3.2
	-6.7
	-2.5
	0.1
	-1.7
	0.5

	Bunuri de lungă durată
	-3.3
	-1.9
	-2.2
	-0.6
	-0.2
	-1.0

	Bunuri consumabile
	-0.4
	0.2
	-1.1
	0.0
	0.1
	0.4


	Total industrie
	Dec-08
	Jan-09
	Feb-09
	Mar-09
	Apr-09
	May-09

	EA16
	-3.0
	-2.8
	-2.4
	-1.0
	-1.4
	0.5

	EU27
	-2.8
	-2.5
	-2.0
	-1.0
	-0.8
	0.1

	Belgia
	0.2
	-4.7
	-0.7
	0.9
	-2.8
	:

	Bulgaria
	-3.8
	-3.6
	-0.9
	-2.5
	-0.5
	-1.7

	Cehia
	-2.4
	-2.5
	-0.4
	0.6
	-1.4
	:

	Danemarca
	-0.1
	-6.5
	-2.2
	-2.1
	-0.5
	-0.7

	Germania
	-3.9
	-6.3
	-3.4
	0.3
	-2.6
	3.7

	Estonia
	-5.7
	-4.6
	-4.0
	-2.8
	-3.7
	1.3

	Irlanda
	-8.8
	10.9
	-6.8
	5.1
	-3.5
	0.8

	Grecia
	-2.1
	-1.9
	2.1
	-1.9
	-2.4
	1.6

	Spania
	-3.5
	-1.2
	-1.8
	-3.1
	2.0
	-2.9

	Franţa
	-1.5
	-4.2
	-1.0
	-1.7
	-1.5
	2.6

	Italia
	-4.6
	-1.2
	-4.5
	-4.5
	1.2
	0.0

	Cipru
	-3.2
	-3.6
	0.0
	-3.0
	-0.6
	:

	Letonia
	-3.5
	-9.1
	-2.6
	1.6
	4.5
	-4.0

	Lituania
	0.6
	-2.8
	-4.3
	-7.0
	-1.2
	7.3

	Luxemburg
	-8.0
	4.2
	-1.8
	-4.9
	3.4
	-0.3**

	Ungaria
	-14.1
	2.9
	-4.5
	4.4
	-5.1
	:

	Malta
	:
	:
	:
	:
	:
	:

	Olanda
	-2.4
	0.7
	-3.8
	-1.5
	-2.8
	2.1

	Austria
	0.9
	-6.3
	-2.7
	1.8
	-1.0
	:

	Polonia
	-2.9
	-0.5
	1.0
	2.1
	1.0
	-0.9

	Portugalia
	-3.8
	-4.3
	0.1
	3.5
	0.0
	-0.7

	România
	-5.4
	1.7
	-0.6
	0.7
	0.9
	-0.3

	Slovenia
	-4.2
	0.6
	-1.2
	-0.8
	-3.6
	2.9

	Slovacia
	-14.1
	3.6
	0.9
	4.5
	-1.9
	:

	Finlanda
	-5.0
	-5.5
	0.2
	2.0
	-3.6
	-2.2

	Suedia
	-2.5
	-2.3
	-2.0
	-2.6
	-2.4
	-2.6

	Marea Britanie
	-1.6
	-2.6
	-0.8
	-0.4
	0.1
	-0.4


Q – variaţia trimestrială; c - date confidenţiale; ** - state membre care nu se supun Reglementării Consiliului nr. 1165/1998, de a furniza lunar datele respective.
3. Parlamentul european - provocările perioadei 2009-2014 
La 14 iulie a.c., a avut loc la Strasbourg sesiunea constitutivă a noului Parlament European rezultat în urma alegerilor europene din perioada 4-7 iunie a.c. La reuniune au participat 736 de deputaţi europeni, aleşi în 27 de state membre prin sufragiu universal, reprezentând aproximativ 500 de milioane de cetăţeni din Uniunea Europeană. Sesiunea a fost dedicată, în special, alegerii noilor structuri de conducere şi organizării interne ale forului european.
Rezultatele alegerilor: Noul parlament (16 iulie 2009)

	Grup politic
	Număr de locuri
	%

	Grupul Partidului Popular European (Creştin-Democrat) - EPP
	265
	36

	Grupul Alianţei Progresiste a Socialiştilor si Democraţilor din Parlamentul European - S&D
	184
	25

	Grupul Alianţei Liberalilor şi Democraţilor pentru Europa - ALDE
	84
	11.4

	Grupul Verzilor/Alianţa Liberă Europeană - GREENS/EFA
	55
	7.5

	Conservatorii şi Reformiştii Europeni - ECR
	54
	7.3

	Grupul Confederal al Stângii Unite Europene/Stânga Verde Nordică - GUE/NGL
	35
	4.8

	Grupul Europa Libertății şi Democrației - EFD
	32
	4.3

	Deputaţi neafiliaţi - NA
	27
	3.7


Legendă:

Deputatul polonez Jerzy Buzek (Grupul Partidului Popular European Creştin Democrat) a fost ales ca fiind noul preşedinte al Parlamentului European pentru următorii doi ani şi jumătate. Acesta a fost ales de plenul Parlamentului European, în primul tur de scrutin, cu 555 de voturi. 
Cele mai importante probleme cu care urmează să se confrunte deputaţii Parlamentului European, aleşi în perioada 4-7 iunie 2009, cuprind aspecte legate de serviciile financiare, politica socială, schimbările climatice, extinderea Uniunii Europene, imigraţia, terorismul, securitatea, agricultura şi, atunci când va fi ratificat de către toate statele membre, punerea în aplicare a Tratatului de la Lisabona
.
 
● Afaceri economice şi monetare

Criza pieţei financiare, care a dus sistemul bancar la un pas de colaps în toamna anului 2008, are acum un impact asupra restului economiei, înăsprirea condiţiilor de creditare afectând consumul individual şi investiţiile în industrie. Îmbunătăţirea cadrului european de reglementare financiară va constitui o provocare majoră pentru următorul Parlament European ales. 

De altfel, o serie de acte legislative sunt în curs de elaborare: îmbunătăţirea Directivei privind cerinţele de capital (regulile privind rezervele de capital ale băncilor pentru acoperirea riscurilor) şi măsurile menite să elimine conflictele de interese ale agenţiilor de rating al creditelor. Reprezentanţii Parlamentului anterior au solicitat în mod formal Comisiei să înainteze propuneri referitoare la o gamă mult mai largă de chestiuni, printre care: 
- asigurarea aplicării unui sistem de cerinţe de capital tuturor instituţiilor financiare; 
- întărirea statutului, puterii de decizie şi rolului comisiilor autorităţilor naţionale de supraveghere a pieţelor financiare; 
- adoptarea unor măsuri prin care autorităţile naţionale însărcinate cu supravegherea societăţilor financiare multinaţionale să colaboreze în cadrul unor colegii speciale pentru a examina activitatea grupului în ansamblu, precum şi a societăţilor care îl compun.

Comisia pentru afaceri economice şi monetare a Parlamentului European va continua să fie singurul cadru în care se pot adresa interpelări publice preşedintelui Băncii Centrale Europene de către reprezentanţii aleşi. Aceste sesiuni reprezintă o modalitate importantă de a asigura monitorizarea publică a activităţii Băncii Centrale Europene ca entitate independentă.

● Ocuparea forţei de muncă şi protecţia socială în Europa

Lupta împotriva efectelor crizei economice, impactul schimbărilor demografice şi păstrarea modelului social european sunt tot atâtea provocări cărora deputaţii nou-aleşi vor trebui să le ofere un răspuns. Criza economică actuală va avea consecinţe directe în ceea ce priveşte ocuparea forţei muncă. În acest context, Parlamentul European consideră că este necesară coordonarea eforturilor întreprinse de UE şi de către statele membre în vederea punerii în aplicare a planului de redresare economică.

Deputaţii s-au pronunţat în repetate rânduri, pe parcursul legislaturii         2004-2009, asupra viabilităţii sistemelor de asigurări sociale din Uniunea Europeană, aceasta fiind o adevărată provocare în deceniile care vor urma. Populaţia cu vârste între 15 şi 64 de ani din Uniunea Europeană va scădea cu 48 de milioane până în 2050, iar gradul de dependenţă se va dubla în aceeaşi perioadă de timp, ceea ce va atrage după sine o creştere a cheltuielilor publice aferente pensionarilor şi sistemului sanitar în majoritatea statelor membre.

● Schimbările climatice / energie

În documentele europene se menţionează faptul că schimbările climatice reprezintă o provocare de importanţă crucială pentru umanitate. Uniunea Europeană trebuie să continue discuţiile pentru crearea unui regim climatic internaţional post-Kyoto, asupra căruia trebuie să se convină la reuniunea de la Copenhaga, până la sfârşitul anului 2009. 

 
Pe lângă eforturile întreprinse pentru a atinge obiectivele stabilite până în 2020, UE trebuie să facă faţă şi provocării de a reduce cu până la 50% emisiile de gaze cu efect de seră pe plan mondial până în anul 2050. Parlamentul European şi-a afirmat speranţa ca UE şi alte ţări industrializate să convină asupra unor eforturi comune de a reduce cu 25-40% emisiile de gaze cu efect de seră până în 2020 şi cu cel puţin 80% până în 2050, comparativ cu valorile înregistrate în anul 1990. 

UE trebuie să facă eforturi pentru a limita creşterea medie globală a temperaturii cu cel mult 2°C peste nivelul pre-industrial. Parlamentul European a recomandat în repetate rânduri ca încălzirea globală şi schimbările climatice rezultate să fie abordate la toate nivelurile şi în toate domeniile politice - de la energie şi turism la sănătate, agricultură şi sisteme informatice inteligente. 

 

De negocierile privind viitorul buget pe termen lung al UE, pentru perioada de după 2013, va depinde dacă lupta împotriva schimbărilor climatice dispune de o finanţare adecvată. Trebuie abordată, de asemenea, problema modului în care pot fi sprijinite ţările în curs de dezvoltare pentru a limita schimbările climatice şi adaptarea la acestea.

 

O mai mare economisire a energiei şi o cotă mai mare de energii regenerabile – de exemplu biomasă, energie hidroelectrică, solară, eoliană sau geotermală – în structura europeană energetică, ar ajuta nu doar la reducerea emisiilor de gaze cu efect de seră, ci şi la reducerea dependenţei UE de importurile energetice. 

 
Comisia Europeană estimează că, în cazul în care nu se ia nicio măsură, în următorii 20-30 de ani UE va fi nevoită să cumpere aproximativ 70% din necesarul de energie de la ţări terţe – unele dintre acestea, din regiuni cu o securitate instabilă. 

 
Revine statelor membre decizia de a investi sau nu în energia nucleară ca modalitate de a reduce emisiile de gaze cu efect de seră rezultate în urma producţiei convenţionale de energie. Totuşi, din moment ce securitatea nucleară şi problemele conexe sunt de interes comun pentru Europa, UE trebuie să elaboreze norme comune de siguranţă pentru centralele nucleare şi gestionarea deşeurilor nucleare.

● Afaceri externe

Provocările de politică externă se referă la înlocuirea Acordului de parteneriat şi cooperare cu Rusia, care a expirat, prevenirea întreruperilor în furnizarea de gaz natural din Rusia prin Ucraina, înlăturarea barierelor comerciale netarifare în relaţiile cu China, găsirea unei soluţii la conflictul israeliano-palestinian şi monitorizarea progreselor în vederea încheierii unor acorduri de asociere cu America Latină. 

Relaţiile dintre UE şi Rusia au fost marcate de dificultăţi în ultimii ani, în special în ceea ce priveşte furnizarea de resurse energetice şi conflictul dintre Rusia şi Georgia referitor la Abhazia şi Oseţia de Sud. Aceste chestiuni vor avea un rol important în cadrul discuţiilor pentru reînnoirea Acordului de parteneriat UE-Rusia, care a expirat în 2007. 

 

Conform Parlamentului European, practicile protecţioniste ale Chinei, birocraţia excesivă, subvenţiile sub diverse forme şi lipsa unei protecţii adecvate şi convenite a drepturilor de proprietate intelectuală reprezintă obstacole pentru accesul neîngrădit pe piaţa chineză a multor companii din UE. Barierele netarifare ale Chinei costă companiile din UE aproximativ 21 de miliarde de euro anual, acestea reprezentând oportunităţi de afaceri nefinalizate. 

 

Deputaţii europeni vor continua să conlucreze pentru a găsi o soluţie la conflictul israeliano-palestinian, reamintind ambelor părţi angajamentele luate la Annapolis, în noiembrie 2007, referitoare la derularea unor negocieri pentru a se ajunge la un acord de pace, inclusiv respectarea dreptului la securitate al Israelului şi crearea unui stat palestinian viabil. Comisia pentru afaceri externe a PE a amânat luarea unei decizii în ceea ce priveşte o mai mare participare a Israelului la programele comunitare ca parte a Politicii europene de vecinătate.

 

Deputaţii vor monitoriza viitoarele acorduri de asociere cu subregiunile din America de Sud (Mercosur, Comunitatea Andină şi America Centrală), precum şi acordul de parteneriat economic cu regiunea Caraibelor, asupra cărora Parlamentul European trebuie să îşi dea acordul formal. 

●  Extinderea Uniunii Europene
Croaţia, Turcia şi Fosta Republică Iugoslavă a Macedoniei sunt, în mod oficial, ţări candidate. Altele, precum Serbia, Muntenegru şi Kosovo au perspective de a adera la UE. Dezbaterile referitoare la cât de pregătite sunt acestea pentru a adera şi stabilirea unor posibile date de aderare vor constitui puncte importante pe ordinea de zi a Parlamentului în următorii ani. 

Următoarea dată importantă pe agenda extinderii UE este octombrie 2009, atunci când Comisia Europeană va publica raportul său anual privind progresele înregistrate de Croaţia, Turcia, Fosta Republică Iugoslavă a Macedoniei, Albania, Bosnia şi Herţegovina, Muntenegru, Serbia şi Kosovo.

 
 
● Imigraţia
Datorită sosirii în UE a numeroşi imigranţi în fiecare an, statele membre trebuie să coopereze în vederea gestionării acestui fenomen. Se apreciază că orice politică pusă în aplicare de un anumit stat are consecinţe asupra vecinilor săi, în special în sudul Europei. O politică echilibrată în domeniul imigraţiei va aduce beneficii atât sudului, cât şi nordului continentului. 

 
Au fost luate o serie de iniţiative în acest sens, cum ar fi „Cartea albastră” sau „Directiva privind repatrierea”. Noua legislatură va avea în vedere elaborarea unei politici coordonate, deschisă imigraţiei legale şi fermă împotriva imigraţiei ilegale.
 

 
Problema migraţiei ridică altele noi, cum ar fi lupta eficace împotriva muncii la negru. De asemenea, promovarea unei imigraţii legale în funcţie de nevoile economice ale statelor membre ridică problema egalităţii drepturilor lucrătorilor şi a principiului nediscriminării. În sfârşit, se pune problema statutului acordat lucrătorilor sezonieri, prezenţi în special în sectorul agricol, deseori pentru perioade foarte scurte de timp. Toate aceste chestiuni fac obiectul unor propuneri de acte legislative aplicabile la nivel comunitar.

 

Noua legislatură va trebui să abordeze şi chestiunea referitoare la modul în care Uniunea Europeană îi primeşte pe solicitanţii de azil şi viitorul sistemului de la Dublin, menit să identifice statul membru responsabil cu examinarea cererii de azil şi să stabilească termene rezonabile de răspuns. Este necesară adaptarea sistemului pentru o gestionare mai rapidă a cererilor de azil şi crearea unui instrument care să stimuleze încrederea între statele membre. 

 
● Terorism / securitate

În anii care au urmat atentatelor teroriste din 2001 până în prezent, statele membre şi-au întărit coordonarea în ceea ce priveşte lupta împotriva terorismului graţie, printre altele, platformelor de cooperare reprezentate de Europol şi Eurojust. În următoarea legislatură vor fi avute în vedere noi măsuri de prevenire a actelor de terorism. Menţinerea unui echilibru între securitate şi protecţie, pe de-o parte, şi viaţa privată şi drepturile fundamentale, pe de altă parte, va constitui, de asemenea, o provocare importantă.

În următoarea legislatură, Parlamentul European va pune în practică o serie de măsuri care privesc prevenirea riscurilor unor atentate de tip nuclear, bacteriologic sau chimic. Statele membre care beneficiază deja de un sistem de reacţie rapidă în cazul unor astfel de atentate ar trebui să transmită metodele utilizate şi altor state membre şi, dacă va fi nevoie, să le acorde asistenţă. Materialele care pot fi utilizate pentru crearea unei „bombe murdare” ar trebui să facă, de asemenea, obiectul unei supravegheri atente. 

Va fi avută în vedere şi legislaţia privind acordarea de asistenţă fizică şi psihologică victimelor unor astfel de atentate, cu respectarea normelor Uniunii Europene.

 
Proliferarea măsurilor anti-teroriste nu trebuie să afecteze libertăţile civile, cum ar fi dreptul la viaţă privată şi libertatea de exprimare. În anii care vin, problema protecţiei datelor cu caracter personal şi, în general, a datelor numerice, va deţine un rol central: aceste date, conţinând o multitudine de informaţii legate de propria persoană, sunt procesate de o serie de operatori publici şi privaţi, deseori fără ştirea utilizatorilor, şi sunt utilizate în scopuri comerciale sau legate de securitate. În trecut, majoritatea membrilor Parlamentului European s-au arătat preocupaţi, în repetate rânduri, de uşurinţa cu care statele membre tratează problema protecţiei datelor cu caracter personal. Aceste aspecte vor fi dezbătute de viitorul Parlament, odată cu legislaţia orizontală care corelează protecţia datelor cu prevederi ale legislaţiei  penale.
● Agricultură

Deputaţii nou-aleşi vor contribui la pregătirea următoarei reforme majore a PAC, prevăzută pentru anul 2013. Rezultatele acesteia vor depinde, între altele, de discuţiile dintre statele membre pe tema bugetului după 2013, precum şi de alţi factori cum ar fi evoluţia situaţiei climatice. 

 O mare parte a deciziilor luate în cadrul Politicii Agricole Comune expiră în anul 2013. În această situaţie se regăsesc subvenţiile pentru agricultură şi diversele instrumente de reglementare a pieţelor, cum sunt cotele producţiei de lapte, care vor trebui reexaminate. În consecinţă, Uniunea Europeană va trebui să desfăşoare un nou exerciţiu de reformă de mare amploare pe parcursul legislaturii 2009-2014. 

 
Negocierile privind bugetul din viitorul cadru financiar al UE, aferent perioadei de după 2013, vor relansa dezbaterea privind cota bugetară care ar trebui să revină PAC şi, prin urmare, amploarea reformei. Sumele alocate politicii agricole vor depinde, în mare măsură, de dimensiunea şi durata crizei economice actuale, precum şi de situaţia financiară a statelor membre la momentul negocierilor. De asemenea, elemente importante ale reformei vor fi: viitorul politicii de dezvoltare rurală în vederea menţinerii coeziunii teritoriale, aşteptările cetăţenilor, în special în ceea ce priveşte calitatea produselor, protecţia mediului şi creşterea animalelor.

 

Agricultura europeană trebuie să fie pregătită pentru a face faţă schimbărilor climatice şi pentru a se putea adapta la acestea. Se prevede că vor fi afectate atât culturile (terenuri mai secetoase şi recolte mai puţine în sudul continentului, creşterea riscului unor catastrofe naturale etc.), cât şi creşterea animalelor (noi maladii sau mutaţii ale viruşilor deja existenţi, cu grave consecinţe sanitare şi economice). De asemenea, negocierile privind perioada post-Kyoto vor oferi ocazia de a evalua actualele moduri de producţie şi elaborarea unor sisteme mai puţin poluante. 

 

● Tratatul de la Lisabona

Dacă va fi ratificat de statele membre ale UE, Tratatul de la Lisabona va crea cadrul legal şi instrumentele necesare pentru a face faţă provocărilor celor mai stringente ale Europei. Conferind Parlamentului European ales în mod direct competenţe suplimentare de luare a deciziilor în domenii precum afacerile interne, agricultura şi bugetul, UE, în ansamblul său, va deveni mai responsabilă şi implicată din punct de vedere democratic.

Cu câteva excepţii, aceasta ar face ca Parlamentul European să deţină un rol de organ legislativ egal cu cel al Consiliului, care reprezintă statele membre ale UE, în domenii în care nu permiteau până în prezent acest lucru, în special în ceea ce priveşte stabilirea bugetului UE, politica agricolă, justiţie şi afaceri interne. 
Un nou statut pentru deputaţii europeni

Deputaţi europeni aleşi în iunie 2009 vor beneficia de un nou statut parlamentar care va intra în vigoare odată cu noul Parlament. Dacă înainte existau diferenţe în funcţie de ţara de origine şi de legile naţionale, noua legislaţie prevede un statut unic pentru toţi deputaţii şi în ceea ce priveşte salariile, pensiile şi asigurarea de sănătate. De asemenea, vor fi puse în vigoare noi norme privind condiţiile de muncă şi remunerarea asistenţilor parlamentari.
Statutul parlamentar
Parlamentarii europeni au o serie de drepturi, precum accesul la informaţii, dreptul de a adresa întrebări comisarilor şi personalului oficial al instituţiilor UE, precum şi dreptul de a adresa întrebări comisarilor şi personalului oficial al instituţiilor UE, precum şi dreptul de a primi răspunsuri prompte şi corecte. Totodată, ei beneficiază de o serie de privilegii şi imunităţi pe toată perioada mandatului parlamentar. Scopul noului statut parlamentar este de a consolida şi unifica aceste privilegii şi atribuţii.

Până acum, principala excepţie de la statutul unic al deputaţilor europeni o constituiau salariile, sistemul de pensii şi beneficiile sociale. Acestea erau administrate de legile naţionale, rezultatul concret fiind salarii diferite pentru aceeaşi muncă. Prin noul statut, salariile şi beneficiile deputaţilor vor fi suportate din bugetul european, iar sistemul de pensii şi asigurările de sănătate vor fi supuse unei scheme unice şi vor fi finanţate, de asemenea, din bugetul Uniunii Europene.

Un salariu comun pentru toţi deputaţii
Articolul 10 din noul statut stabileşte salariile deputaţilor la 38,5% din salariul unui judecător al Curţii Europene de Justiţie, ceea ce înseamnă aproximativ 7 665 € pe lună. 
Ei vor plăti impozit pe venit la bugetul UE, iar statele membre păstrează, de asemenea, opţiunea de a aplica în plus o taxă de impozitare până la nivelul ratelor naţionale.

Pe lângă uniformizarea salariilor, Parlamentul asigură o mai mare transparenţă privind cheltuielile şi pensiile. Vechiul sistem va fi înlocuit cu unul bazat pe rambursarea cheltuielilor de călătorie ale deputaţilor europeni. În locul unei diurne fixe, rambursările se vor face numai în baza costurilor suportate efectiv.

Remunerarea asistenţilor parlamentari
De asemenea, pentru noul Parlament vor intra în vigoare noi norme privind remunerarea asistenţilor parlamentari. Asistenţii care îşi desfăşoară activitatea la Bruxelles vor deveni o categorie specială a personalului din instituţiile UE şi vor avea contracte temporare care vor expira la finalul mandatului parlamentar. Ei vor avea aceleaşi beneficii sociale ca şi personalul din instituţii, iar contractele şi salariile vor fi gestionate de serviciile Parlamentului.

Deputaţii vor fi liberi în a-şi alege asistenţii, deşi nu îşi vor mai putea angaja membrii apropiaţi ai familiei.

Contractele asistenţilor parlamentari în statele membre vor fi gestionate de către organizaţii specializate în aspectele fiscale şi de securitate socială ale contractelor de muncă, care vor fi responsabile pentru respectarea dispoziţiilor naţionale fiscale şi de securitate socială.

4. Proiectul european Nabucco
 - semnarea Acordului Interguvernamental

La 13 iulie 2009, reprezentanţii Austriei, Turciei, Bulgariei, Ungariei şi României
 au semnat, la Ankara, Acordul Interguvernamental Nabucco, acord care stabileşte termenii şi condiţiile exportului de gaze naturale din zona Mării Caspice şi Orientul Mijlociu spre Uniunea Europeană şi Turcia. Gazoductul Nabucco ar putea acoperi până la 5-10% din cererea de gaze la nivel european, dar va constitui şi o sursă de avantaje imediate în ceea ce priveşte securitatea aprovizionării pentru ţările care, la ora actuală, depind 100% de o singură rută de import.

Traseul proiectului Nabucco

Acordul încheiat de Turcia şi de patru state membre ale Uniunii Europene - Bulgaria, România, Ungaria şi Austria - prevede construirea unui gazoduct care va traversa aceste state şi va lega estul şi sudul Turciei de localitatea Baumgarten din Austria. Acordul este rezultatul a şase luni de negocieri intense, la capătul multor ani de muncă tehnică perseverentă. Misiunea asumată de Comisie, la invitaţia statelor în cauză, a fost aceea de a se implica în facilitarea negocierilor pentru toate părţile, contribuind la identificarea unor soluţii la problemele concrete.

Acordul interguvernamental Nabucco este în perfectă conformitate cu legile internaţionale, cu legislaţia europeană şi cu cea a Turciei. În acelaşi timp, acordul este o premieră - niciun alt proiect în cooperare cu UE nu se bazează pe un acord atât de cuprinzător. 

Prevederile sale asigură un cadru legal care va fi aplicat pentru o perioadă de 50 de ani.

Acordul interguvernamental aplică reglementările UE până la frontiera externă a Uniunii Europene, după care, în Turcia se aplică un regim specific, în concordanţă cu situaţia juridică internă din această ţară. În interiorul UE, în absenţa unor derogări de la normele în vigoare, orice conductă trebuie să asigure accesul terţilor. Un proiect de interconectare între statele membre poate obţine o asemenea derogare. În plus, orice conductă de conectare cu o ţară terţă are nevoie de un proces prin care să se asigure că regimul aplicat în Uniunea Europeană este compatibil cu cel care se aplică în afara acesteia.

În ceea ce priveşte Nabucco, Comisia Europeană a asigurat compatibilitatea de regimuri dintre Turcia şi Uniunea Europeană. Ca urmare a acestui fapt, orice societate care vrea să utilizeze conducta, ca să aducă gaze naturale din estul Turciei până în inima Uniunii Europene sau invers, nu are de tratat decât cu un singur partener - Nabucco International Company (Compania Internaţională Nabucco).

Următorul stadiu va consta în încheierea contractelor legate de capacităţi, adică a angajamentelor de a introduce un anumit volum de gaz pe conductă pe o anumită perioadă. Aceste angajamente, pe care şi le pot lua atât cumpărătorii de gaz, cât şi vânzătorii, vor sta la baza finanţării gazoductului. Această etapă va demara în a doua jumătate a lui 2009.

Nabucco
 va fi o conductă cu acces pentru terţi; 50% din capacitate se va vinde liber terţilor, astfel încât orice transportator va putea să cumpere capacitate ca să transporte gaze. Pentru cealaltă jumătate, acţionarii vor avea drept de preempţiune, iar dacă aceste companii nu vor uza de dreptul respectiv, gazul metan se va pune în vânzare pe piaţa liberă. Acordul interguvernamental defineşte şi metodologia pentru tarifarea standard. Termenii acordului vor fi în vigoare în următorii 25 de ani de la intrarea în operaţiune a gazoductului şi vor garanta accesul participanţilor din piaţa gazelor naturale.

De asemenea, la Ankara s-a discutat şi problema creării Comitetului Nabucco, format din ţările semnatare, care va supraveghea derularea proiectului.  Reprezentanţii Germaniei, ai Comisiei Europene, ai finanţatorilor şi ai companiei care gestionează gazoductul, Nabucco Gas Pipeline Int. GmbH, vor avea statut de observator în cadrul Comisiei.

Într-o etapă ulterioară se va semna Acordul pentru Sprijinirea Proiectului, care va conţine planificarea tehnică detaliată şi evaluările privind impactul social şi de mediu. Consorţiul Nabucco va începe negocieri cu băncile şi va urmări comercializarea capacităţilor de transport în cadrul procesului de rezervare de capacităţi
. 30% din investiţii vor fi finanţate direct de către partenerii din consorţiu. Potrivit unor prime estimări, România va trebui să cheltuiască 320 milioane de euro pentru proiectul Nabucco. Compania Transgaz
 va asigura interconectarea cu gaz pentru Bulgaria şi Ungaria şi îşi va pregăti infrastructura şi echipamentele pentru fluxurile inverse de gaz. Autorităţile române estimează că o mare parte din aceşti bani va fi acoperită de fonduri europene.
Pe termen mediu, Uniunea Europeană şi Turcia vor studia împreună modalităţile de a înfiinţa consorţiul de achiziţionare a gazului, „Caspian Development Corporation”, astfel încât Turkmenistanul şi alţi potenţiali furnizori să aibă garanţia că firmele din UE şi din Turcia sunt capabile să se angajeze să cumpere gaz şi să-l plătească.

● Poziţia Rusiei 

Potrivit unui comunicat transmis de către Ambasada Rusiei în România, proiectul Nabucco nu este fezabil, pentru că problema garantării resurselor rămâne neclară, în timp ce proiectul South Stream este mult mai aproape de realizare. "După părerea noastră, ca şi până acum, este neclară problema garantării resurselor care stau la baza proiectului. În aceste condiţii, riscurile investiţiilor cresc de câteva ori. Toate acestea conduc la concluzia că termenul de realizare a conductei Nabucco se amână permanent. De asemenea, în opinia noastră, proiectul South Stream este mult mai aproape de realizare. Acesta este fundamentat din punct de vedere al rentabilităţii, garantării asigurării resurselor, cererii constante pentru gazele ce urmează a fi livrate şi a componentei investiţionale", se arată în comunicatul Ambasadei. 

Ambasada precizează, de asemenea, că partea rusă "a reacţionat cu calm" faţă de acest eveniment şi deplânge în acelaşi timp faptul că problema realizării acestui proiect "este extrem de politizată" - fără motiv, după cum susţine Ambasada Rusiei - şi folosită pentru "exagerarea problemei nejustificate a depăşirii dependenţei energetice foarte mari a ţărilor europene de Rusia". 

Europa depinde în proporţie de 25% de gazele importate din Rusia şi a fost afectată în două rânduri, în plină iarnă, de "războiul gazelor" dintre Rusia şi Ucraina, ţară prin care tranzitează 80% din volumele de gaz importate de Europa din Rusia.

Proiectul este sprijinit de UE şi de Statele Unite. 

De asemenea, comunicatul ambasadei Rusiei în România menţionează: „Noi pornim de la faptul că la baza oricărui proiect pentru reţelele de transport al gazelor nu trebuie să stea considerentele geopolitice ci, în primul rând oportunitatea economică. Deocamdată nu se poate spune aşa ceva despre Nabucco. În afară de aceasta, noi nu împărtăşim ideea potrivit căreia proiectul Nabucco este concurentul proiectului gazoductului South Stream susţinut de Rusia. Noi pornim de la faptul că volumul de gaze ce urmează a fi livrat prin acest sistem va avea cerere asigurată în statele europene". 

5. Lucrările summit-ului G8

             În cadrul summit-ului G8
, care a avut loc la  L`Aquila (Italia), în perioada       8 -10 iulie 2009, subiectele care au fost dezbătute de ţările membre au fost legate de criza economică, climă, recentele violenţe din Iran precum şi agricultură.
Au fost adoptate următoarele documente
: 

( G8 Declaration "Responsible leadership for a sustainable future"; ( declaraţia G8 - "O conducere responsabilă pentru un viitor durabil"; 

( G8 L'Aquila Statement on Non Proliferation; ( declaraţia cu privire la neproliferare; 

( G8 Declaration on Counter Terrorism; ( declaraţia cu privire la combaterea terorismului; 

( Joint Declaration "Promoting the global agenda"; ( declaraţia comună privind promovarea unei agende globale; 

( Declaration of the Major Economies Forum on Energy and Climate; ( declaraţia Forumului economic privind energia şi schimbările climatice; 

( Joint G8-Africa Statement ("A stronger G8-Africa Partnership on ( declaraţia comună privind Africa;

( Joint Statement on Global Food Security - "L'Aquila Food Security ( declaraţia comună privind securitatea alimentară globală. 

             În contextul crizei economice ţările membre au ajuns la concluzia că economia mondială este încă slăbită pentru a se renunţa la pachetele de sprijin financiar discutând despre nevoia de a finanţa, în continuare, sistemul bancar. Pe lângă Marea Britanie şi Statele Unite, Japonia şi Franţa au fost de acord că trebuie să rămână vigilente în privinţa stării financiare mondiale, lăsând izolată Germania, în cazul în care aceasta va cere permisiunea să nu mai aplice politicile de stimuli financiari, foarte costisitoare. Strategiile de diminuare a efectelor recapitalizării băncilor şi ale injecţiilor în piaţa financiară ar trebui amânate până la apariţia unor semne clare de recuperare economică, au afirmat o serie de lideri politici ai statelor membre ale G8.
O altă temă economică care a fost pusă în discuţie de liderii G8 a fost luarea de poziţie împotriva speculaţiilor de pe pieţele internaţionale, inclusiv în ceea ce priveşte preţul petrolului şi al anumitor alimente, premierul Silvio Berlusconi declarând: “Suntem dezamăgiţi de reluarea speculaţiilor pe pieţele internaţionale, mai ales cele privind preţul petrolului, dar şi în legătură cu preţul grâului, soiei şi orezului”, aceeaşi opinie fiind împărtăşită şi de premierul Gordon Brown în ceea ce priveşte fluctuaţia preţului barilului de petrol. 
FMI-ul subliniază că pieţele financiare şi sistemul bancar continuă să se confrunte cu probleme deosebite şi că ţările cu economii dezvoltate vor începe să înregistreze creşteri pozitive din a doua jumătate a anului viitor, iar economia mondială începe uşor să iasă din recesiune, dar recuperarea este lentă şi inegală. Printre subiectele discutate în cadrul summit-ului G8, din punctul de vedere al economiei, s-au numărat şi planurile de eliminare a activelor toxice ale instituţiilor financiare, în special în Europa şi Statele Unite, dar şi reorganizarea Fondului Monetar Internaţional şi a Băncii Mondiale, pentru a oferi un sprijin mai important ţărilor în curs de dezvoltare.

        
 Potrivit analiştilor, pe plan economic, summit-ul de la L`Aquila a fost o reuniune de tranziţie înainte de summit-ul G20 din septembrie a.c., care va avea loc la Pittsburgh
. Ţările G8 şi cele emergente - Brazilia, China, India, Mexic şi Africa de Sud - au profitat de lucrările reuniunii pentru a promite să reziste în faţa protecţionismului, hotărând să încheie în anul 2010 negocierile comerciale numite “ciclul de la Doha”
.

           În cea de-a doua zi a lucrărilor, principalul subiect dezbătut a fost legat de modificările climatice. Ţările membre G8 responsabile pentru 40% din emisiile de gaze cu efect de seră, au hotărât  să reducă la jumătate emisiile la nivel mondial până în 2050, faţă de anul 1990, şi cu 80% sau mai mult în statele industrializate, pentru a limita încălzirea globală la două grade Celsius. 

„G8 putea face mai mult în privinţa schimbărilor climatice, dar concluziile sale au dat elan negocierii unui viitor acord aşteptat la Copenhaga în decembrie a.c.”, a rezumat Yvi de Boer, responsabilul ONU pentru climă.

G8 a ajuns la un acord şi în privinţa dosarului iranian. Membrii G8 au optat pentru prudenţă, acordând un termen două luni pentru a decide acţiunile viitoare în privinţa Iranului. Liderii G8 au deplâns, dar nu au condamnat violenţele de la Teheran, datorită faptului că Rusia se opune implicării în afacerile interne ale Iranului.

Totuşi, preşedintele american, Barak Obama, a avertizat Iranul că lumea nu va aştepta la nesfârşit un răspuns la oferta sa de dialog din dosarul nuclear şi a calificat evenimentele postelectorale drept groaznice. Ministrul de externe italian,  Franco Frattini, a declarat că “în ceea ce priveşte Iranul, ne vom găsi cuvintele potrivite. Important este că violenţele şi încălcarea drepturilor omului să nu fie tolerate de comunitatea internaţională”.
           Între timp, Iranul a continuat să sfideze ţările vestice, liderul suprem Ali Khamenei  afirmând că “poporul iranian îi avertizează pe conducătorii acelor ţări care vor să profite de pe urma situaţiei să aibă grijă! Poporul iranian va reacţiona!”  

         În ultima zi a summit-ului un grup de state africane, format din Algeria, Egipt, Libia, Nigeria şi Senegal au luat parte la discuţiile despre acordarea ajutoarelor alimentare. În urma acestor discuţii, statele sărace au primit 20 de miliarde de dolari din partea ţărilor G8 ca să-şi dezvolte sectorul agricol. Un rol important în susţinerea acestui proiect l-au avut SUA, care au anunţat că vor elibera 3,5 miliarde de dolari pentru programul de 3 ani, aceeaşi sumă fiind acordată şi de Japonia. Restul sumei va proveni din partea Europei şi Canadei.

          
Acest program va marca trecerea de la strategia de a dona, pur şi simplu, alimente ţărilor foarte sărace, la una de dezvoltare durabilă, pe termen lung, ce va ajuta aceste ţări să se susţină singure, la un moment dat.

         
După zeci de ani de trimitere a alimentelor în ţările subdezvoltate, ţările G8 au ajuns, în sfârşit, la concluzia că aceste ţări trebuie ajutate să-şi producă singure alimentele necesare pentru a-şi susţine populaţia. Acest lucru nu poate fi realizat fără respectarea unor principii de investiţii responsabile şi management sustenabil al agriculturii. În primul rând, toate investiţiile străine în aceste ţări, mai ales în domeniul agriculturii, trebuie să fie transparente. Investitorii trebuie să ia în considerare cerinţele de alimente şi circuitul acestora pe pieţele unde vor fi active, pentru a nu agrava nesiguranţa alimentară sau a accentua conflictele sociale existente, iar toate tranzacţiile să fie supuse regulilor Organizaţiei Mondiale a Comerţului, pentru a se împiedica dezvoltarea speculei.

        
Summit-ul G8 din acest an de la L`Aquila, ar putea fi unul dintre ultimele, după ce preşedintele american Barack Obama a cerut deschiderea acestui club exclusivist al ţărilor bogate către economiile emergente, poziţia preşedintelui american fiind împărtăşită de numeroşi lideri, precum preşedintele francez, N. Sarkozy, cancelarul german, Angela Merkel sau premierul italian, S. Berlusconi. În această privinţă preşedintele N. Sarkozy a afirmat că “există un G8, un G5, un G6. Cu preşedintele Braziliei am propus ca aceste grupuri să fie reunite în G14, cât mai repede posibil”.

        
Astfel, noul format ar cuprinde ţările membre G8 plus ţările emergente membre G5 (Africa de Sud, China, India, Brazilia şi Mexic) şi o ţară cu statut de invitat. Cu toate acestea şi noul format exclude numeroase economii importante din Africa, America Latina, Asia şi lumea arabă.   
● Principalele concluzii ale reuniunii
- încălzirea globală
Liderii G8 şi-au luat angajamentul de a reduce emisiile de gaze cu efect de seră la nivel mondial cu 50% până în 2050 şi cu 80% pe cele ale statelor industrializate, faţă de nivelul din 1990. În schimb, ţările participante nu şi-au luat niciun angajament intermediar, aşa cum cereau unele economii emergente. Acestea din urmă au fost însă de acord cu membrii G8 privind necesitatea de a limita procesul de încălzire globală la două grade Celsius.
Astfel, în timp ce preşedintele american Barack Obama a salutat "un consens istoric", secretarul general al ONU, Ban Ki-moon, a declarat că "rezultatele sunt insuficiente".
- criza economică
Statele G8 au ajuns la concluzia că economia dă semne de stabilizare, însă au avertizat că există riscuri importante şi că rata tot mai mare a şomajului ameninţă stabilitatea socială.
Principalele divergenţe dintre participanţi s-au concentrat pe renunţarea la planurile de susţinere financiară, unele ţări precum Statele Unite făcând apel la menţinerea lor, în timp ce Rusia şi Germania vor să se pregătească deja de perioada post-criză.
- comerţ
Liderii celor mai industrializate opt state şi ai marilor economii emergente au dat asigurări că refuză protecţionismul şi că doresc să încheie în 2010 „ciclul de la Doha” privind liberalizarea comerţului mondial. O reuniune a miniştrilor comerţului din aceste ţări va avea loc înainte de summit-ul G20 din SUA.

- securitatea alimentară
Statele participante la summit şi-au luat angajamentul de a acorda 20 de miliarde de dolari în trei ani pentru a combate foametea în lume investind în dezvoltarea agriculturii în ţările din sud. Printre principalii finanţatori se numără Statele Unite, Japonia, Uniunea Europeană, Franţa şi Olanda.
- situaţia dosarului nuclear al Iranului

Statele membre G8 s-au declarat ferm pentru găsirea unei soluţii diplomatice în dosarul programului nuclear iranian şi au cerut regimului de la Teheran să se pronunţe până în luna septembrie a.c. cu privire la oferta de dialog. În plus, statele industrializate s-au declarat profund îngrijorate de manifestaţiile care au izbucnit după realegerea lui Mahmoud Ahmadinejad la preşedinţia Iranului.
- Coreea de Nord
Statele membre G8 au condamnat testul nuclear şi tirurile de rachete efectuate în ultimele luni de Coreea de Nord, care pun în pericol "pacea şi stabilitatea în regiune şi dincolo de ea". 

6. Acordurile de împrumut ale României cu Fondul Monetar Internaţional şi Uniunea europeană
Principalele condiţii convenite în acordul de împrumut al României cu FMI, Comisia Europeană şi cu celelalte instituţii bancare internaţionale pornesc de la valoarea aproximativă a unui împrumut total de 20 miliarde de euro, distribuite astfel
:

- FMI - 12,95 miliarde de euro - împrumutul se acordă însă în echivalent drepturilor speciale de tragere (DST), iar dobânda este de 3,5%; 

- Comisia Europeană - 5 miliarde de euro - dobânda este similară celei practicată pe piaţă, 2,2-2,3%;
- Banca Mondială - între 1 şi 1,5 miliarde de euro pentru proiecte de investiţii;
- BERD şi alţii - până într-un miliard de euro.

Perioada de graţie este de 24 de luni, iar rambursarea între 3 şi 5 ani. 
Deficitul bugetar acceptat de comun acord este de 4,6% din PIB în 2009, 3,7% în 2010 şi 3% în 2011.

Fondul Monetar Internaţional a convenit cu autorităţile române asupra unui acord stand-by, de 12,95 miliarde euro, şi a impus anumite condiţii legate de deficitul bugetar, inflaţie, monitorizarea companiilor de stat, politică monetară şi supravegherea sistemului financiar
. 
● Principalele prevederi ale acordului cu FMI:
- Fixarea unor criterii de performanţă trimestriale pentru deficitul bugetar, stabilit pentru acest an la 24,36 miliarde lei. Ţintele de deficit bugetar pentru jumătatea anului şi primele nouă luni convenite iniţial au fost modificate uşor, de la nivelul de 12,13 miliarde lei la 14,5 miliarde lei şi, respectiv, de la 17,63 miliarde lei la 18,6 miliarde lei. 
- Ministerul Finanţelor va furniza lunar date pentru evaluarea situaţiei bugetare, inclusiv finanţările nete externe, creditele de la sistemul financiar intern, plăţile în avans din fondurile europene, solicitările Guvernului de fonduri europene, obligaţiile către Fondul Proprietatea încă neachitate, modificările soldului de titluri de stat, precum şi a altor finanţări.
- Furnizarea de către Ministerul Finanţelor şi cel al Muncii, dar şi de alte instituţii, a tuturor datelor privind companiile publice aflate în monitorizare la începutul acordului încheiat cu instituţia internaţională, precum şi sancţiunile aplicate în cazul neîndeplinirii ţintelor stabilite.
- Fixarea unei ţinte indicative pentru rata inflaţiei, cu intervale de variaţie de plus/minus un punct procentual, respectiv de 6,4% pentru iunie, 5,7% pentru septembrie, de 4,5% pentru 2009 şi de 2,5% pentru 2010.
- În cazul în care inflaţia anuală depăşeşte intervalele menţionate, BNR va discuta cu experţii FMI pentru evaluare. Dacă preţurile de consum variază cu peste două puncte procentuale faţă de nivelul central, atunci autorităţile vor avea consultări cu Fondul privind măsurile care trebuie adoptate, fără de care acordul nu poate continua.
- BNR trebuie să determine necesarul de capital suplimentar pentru băncile comerciale, pe baza testelor de stres, astfel încât să se asigure că rata de solvabilitate a fiecărei instituţii va fi menţinută peste 10%, nivel cu două puncte procentuale peste limita minimă legală în vigoare, de 8%.
- Testele de stres vor fi aplicate tuturor băncilor care au o cotă de piaţă pe active de peste 1%, precum şi instituţiilor de credit mai mici, selectate pe baza calităţii şi vulnerabilităţii portofoliilor de credit, evoluţia împrumuturilor neperformante în ultimul an şi rata actuală a solvabilităţii.
- Banca centrală va lua în calcul pentru testele de stres două scenarii, respectiv cadrul macroeconomic avut în vedere în acordul cu FMI, dar şi o variantă mult mai pesimistă în ceea ce priveşte creşterea economică şi cursul de schimb, şi cele mai recente date disponibile cu privire la situaţiile financiare ale băncilor şi companiilor, pentru a prognoza evoluţia bilanţurilor băncilor în cele două scenarii. BNR va utiliza propriul model macroeconomic pentru determinarea evoluţiei celorlalţi indicatori macroeconomici principali.
- Analiza rezultatelor testelor de stres şi evaluarea nevoilor de capital vor fi realizate în consultare cu experţii FMI.
- Rezervele internaţionale nete ale BNR pot să scadă în acest an cu maxim 9 miliarde de euro, faţă de nivelul de 25,53 miliarde euro calculat pentru finele lui 2008, respectiv cu cel mult 7,6 miliarde euro până la jumătatea anului şi cu 8,72 miliarde euro până în luna septembrie. Pentru 2010, limita maximă acceptată pentru scăderea rezervelor este de 500 milioane de euro.

Ţintele pentru rezervele internaţionale nete vor fi ajustate în funcţie de evoluţia plăţilor convenite prin program pentru finanţarea deficitului bugetar de la Comisia Europeană şi Banca Mondială.
- BNR va avea dreptul să stabilească, fără să mai aştepte decizia instanţelor judecătoreşti privind insolvenţa, când o instituţie de credit nu mai poate rambursa un depozit şi plata acestuia intră în competenţa Fondului de Garantare, după modificarea legislaţiei specifice.
- Reducerea termenului de începere a rambursării sumelor din depozite de la 3 luni, cu posibilitatea prelungirii la 9 luni, potrivit reglementărilor actuale, la 21 de zile de la decizia BNR privind imposibilitatea returnării banilor de către instituţia de credit.

- Implicarea mai mare a BNR în iniţierea procedurilor de insolvenţă şi lichidare, chiar voluntară, la bănci.
- Modificarea legislaţiei astfel încât administratorul special să primească puteri sporite în cazul instituţiilor care intră în stare de insolvenţă, respectiv pentru a putea implementa prompt o serie largă de măsuri de restructurare, inclusiv cumpărări şi preluări, vânzări de active, transfer de depozite, "bridge banks" (bănci organizate temporar pentru administrarea portofoliului de depozite şi credite ale unei instituţii în situaţie de insolvenţă) şi de reducere a capitalului pentru acoperirea pierderilor. Măsurile din timpul administrării speciale vor avea o mai mare putere legală şi nu vor putea fi suspendate sau modificate pe baza altor prevederi legale.
- Legislaţia va specifica în mod clar momentul numirii obligatorii şi timpurii a unui administrator special.
- Schimbarea legislaţiei pentru a se asigura că depozitele în limita sumei garantate vor avea un rang special de prioritate în cazul insolvenţei, iar Fondul de Garantare a Depozitelor Bancare se va putea subroga acestor drepturi.

- Aprobarea legislaţiei revizuite privind salarizarea în sectorul public, până la 31 octombrie 2009.
● Acordul României cu UE 
Acordul de împrumut de urgenţă (5 miliarde de euro) dintre România şi Uniunea Europeană reia şi dublează condiţiile impuse României de către Fondul Monetar Internaţional în acordul semnat anterior, privind accelerarea Pilonului II de pensii private obligatorii şi reformarea simultană a sistemului public de pensii. 
Potrivit memorandumului de înţelegere semnat cu Comisia Europeană, România trebuie să îndeplinească următoarele condiţii:

- să majoreze în fiecare an, începând cu 2010, contribuţiile virate la Pilonul II cu câte 0,5 puncte procentuale, aşa cum prevedea calendarul iniţial, şi să recupereze cât mai rapid posibil pierderea de 0,5 procente cauzată de îngheţarea acestor contribuţii în 2009; 

- să decupleze punctul de pensie din sistemul public de evoluţia salariului mediu pe economie şi să treacă la simpla indexare anuală cu nivelul inflaţiei a pensiilor de stat; 

- să limiteze potenţialul majorărilor discreţionare de pensii din sistemul public; 

- să majoreze vârsta de pensionare (în special pentru femei) peste calendarul stabilit în prezent, pentru a lua în calcul evoluţia speranţei de viaţă şi a riscului de longevitate; 

- să introducă obligativitatea contribuţiilor la sistemul public de pensii pentru acei angajaţi bugetari care în prezent sunt excluşi de la obligaţia de a contribui; 

- să adopte o nouă lege a pensiilor până la finele lunii martie 2010, care să includă toate aceste politici în domeniul pensiilor de stat, precum şi să respecte legislaţia în vigoare în domeniul pensiilor private obligatorii (Pilonul II).

Toate acestea reprezintă condiţii ferme impuse de Comisia Europeană şi, anterior, de FMI, pentru continuarea acordurilor financiare de împrumut de urgenţă pentru România, adică deblocarea următoarelor tranşe de împrumut, în următorii 2-3 ani.
● Schimbări preconizate

Acest program a fost conceput pentru a permite economiei sǎ facǎ faţǎ presiunilor de lichiditate pe termen scurt, în paralel cu îmbunǎtǎţirea competitivitǎţii şi sprijinirea unei corecţii sistematice a dezechilibrelor pe termen mediu, aducând astfel economia pe o cale sǎnǎtoasǎ şi sustenabilǎ. Corecţia deficitelor fiscale mari şi îmbunǎtǎţirea guvernanţei fiscale reprezintǎ punctul central al acestui program, având în vedere faptul cǎ politicile fiscale prociclice şi managementul neperformant al finanţelor publice au contribuit la supraîncǎlzire şi dezechilibre nesustenabile. 
Asistenţa financiară din partea Uniunii Europene va fi structurată în 5 tranşe, cu o maturitate medie de 7 ani, astfel:

- tranşa 1, în valoare de 1,5 miliarde euro, până la sfârşitul lunii iulie 2009;
- tranşa 2, în valoare de 1 miliard euro în trimestrul IV 2009;
- tranşa 3, în valoare de 1,15 miliarde euro în trimestrul II 2010;
- tranşa 4, în valoare de 1,2 miliarde euro în trimestrul IV 2010;
- tranşa 5, în valoare de 0,15 miliarde euro în trimestrul II 2011.
7. Pandemia virusului H1N1

La 14 iunie a.c., Margaret Chan, directorul general al Organizaţiei Mondiale a Sănătăţii, a declarat epidemia de gripa porcină, pandemie. 

Analizând principalele epidemii de gripă cunoscute până în prezent, cercetătorul american Maurice Hilleman a observat următoarea frecvenţă 1889 (H2) – 1900 (H3) – 1918 (H1) – 1957 (H2) – 1968 (H3) – 1986 (H1). Interesant este că intervalul de timp  între două epidemii cauzate de acelaşi tip de tulpină este de exact 68 de ani, adică durata medie de viaţă a unei generaţii.

Organizaţia Mondială a Sănătăţii (OMS) a anunţat activarea nivelului 6 de alertă maximă, în cazul epidemiei de gripă A H1N1, ceea ce înseamnă apariţia primei pandemii a secolului XXI. OMS a aşteptat probele de transmitere la nivel local a virusului A H1N1 de origine porcină, aviară şi umană, de pe continentul american, unde a apărut pentru prima oară la sfârşitul lunii martie a.c. "Avem dovezi indiscutabile că ne aflăm în primele zile ale unei pandemii globale cu virusul H1N1. Estimarea generală este că pandemia actuală este una moderată", a explicat directoarea OMS. În consecinţă, OMS a recomandat încă o dată ca ţările să nu aplice restricţii cu privire la circulaţia persoanelor, a bunurilor şi a serviciilor.

În cel mai rău scenariu, OMS prevede în special o mutaţie a virusului A H1N1 care să producă o tulpină mult mai puternică, urmând să afecteze ţările nordice în timpul iernii, potrivit unei scheme identice cu cea a gripei spaniole din 1926 care a ucis circa 50 de milioane de persoane în lume. M. Chan a avertizat că "ţările unde epidemia a atins un punct critic să se pregătească pentru un al doilea val de infecţie".

Analizele făcute până în prezent sugerează faptul că avem de-a face cu un virus moderat, care nu este atât de agresiv precum H5N1, tulpina de gripă aviară care i-a îngrijorat pe oamenii de ştiinţă în ultimii ani. Viruşii gripei A sunt clasificaţi în funcţie de două proteine aflate la suprafaţa virusului - hemaglutinina (H) şi neuraminidaza (N).

● Comparaţie între tulpinele gripale


- H1N1 (gripa sezonieră / gripa porcină) se răspândeşte uşor, are simptome mai puţin severe, dar poate fi mortală;


- H5N1 (gripa aviară) poate avea mutaţii rapide, cauzează îmbolnăvire severă şi poate declanşa pneumonia. Se răspândeşte uşor între păsări, dar mai rar de la om la om.

Tulpina gripei porcine este un virus H1N1, acelaşi tip cu cel al gripei sezoniere, care circulă prin lume în fiecare an, şi ucide aproximativ 1% dintre cei infectaţi sau mai mult, într-un an în care se înregistrează o epidemie. Profesorul Wendy Barclay, şeful catedrei de virusologie gripală de la Imperial College din Londra consideră că "indiciile iniţiale sugerează că nu există nimic în structura genetică a virusului care să cauzeze îngrijorare".

 Cheia care poate indica potenţialul agresiv al virusului este proteina H1. "Există două aspecte - unul constă în receptorii pe care virusul are tendinţa să se fixeze şi ceea ce vedem este că H1N1 are tendinţa să se fixeze pe tractul respirator superior mai degrabă, decât adânc în plămâni. Al doilea, atunci când un virus gripal se fixează pe tractul respirator superior, are tendinţa să cauzeze o îmbolnăvire uşoară, dar se poate răspândi cu uşurinţă prin tuse şi strănut", a precizat profesorul Barclay. 

În următoarea perioadă, Wellcome Trust Sanger Institute din Cambridge va începe secvenţierea genetică a virusului şi va monitoriza orice mutaţie sau schimbare cu potenţial agresiv. Până în prezent nu s-a descoperit nimic neobişnuit în proteina aflată în nucleul virusului, numită NS1, care este legată de puterea răspunsului imun pe care-l produce virusul. În cazul unor viruşi patogeni, proteina NS1 iniţiază o "furtună a citokinelor", o reacţie imună severă, ce poate fi fatală chiar şi pentru persoanele tinere şi sănătoase.

Oamenii de ştiinţă şi-au exprimat şi îngrijorarea cu privire la posibilitatea ca H1N1 să se combine cu H5N1, rezultând un super-virus, care să se răspândească cu uşurinţă de la om la om. Acest fapt este considerat de oamenii de ştiinţă puţin probabil, având în vedere că virusul H5N1 este cunoscut de aproape zece ani şi până acum nu s-a combinat cu alţi viruşi gripali. 

În anul 2003, renumitul virusolog Robert Webster a publicat un articol deosebit de apreciat în „American Scientist”
. Cât s-a confirmat din aceste predicţii se cunoaşte astăzi: doar 421 de cazuri confirmate de infectare cu H5N1, din care 257 de decese. În anul 1976, în SUA, în urma unui singur caz suspect de gripă porcină, soldat cu decesul victimei, 40 de milioane de americani au fost vaccinaţi, unii murind tocmai din cauza vaccinului. Statisticile relevă faptul că în SUA, anual, 200.000 de oameni se îmbolnăvesc de afecţiuni gripale, din care aproximativ 36.000 mor din cauza complicaţiilor.
În condiţiile în care pandemia de gripă porcină continuă să se propage, OMS avertizează că toate ţările vor avea nevoie de vaccin. "Virusul nu poate fi oprit, deci toate ţările vor avea nevoie de vaccin", a spus medicul Marie-Paule Kieny, directoarea serviciului OMS pentru cercetare. 

Virusul a contaminat până acum peste 100.000 de oameni şi a provocat 429 decese, potrivit OMS, care a decretat pandemia la 11 iunie a.c. De atunci, boala a progresat rapid, mai ales în emisfera sudică, unde condiţiile de iarnă sunt propice propagării. Specialiştii consideră că acum este mai util să fie implementate instrumente de măsurare a tendinţei generale a pandemiei, continuându-se analizele în cazul bolnavilor care prezintă simptome neobişnuite, în vederea detectării unor eventuale mutaţii ale virusului. 

În Marea Britanie, numărul deceselor a ajuns la 14, iar în Italia s-au înregistrat 38 de noi cazuri în patru zile, numărul total al bolnavilor ajungând la 224. 

Potrivit statisticilor, situaţia înregistrată în principalele state de pe glob este următoarea
:


	Ţară, teritoriu, zonă
	Total
	Cazuri noi confirmate de la ultima statistică 

	
	cazuri
	decese
	cazuri
	decese

	Argentina
	2485
	137
	898
	34

	Australia
	10387
	20
	730
	11

	Austria
	19
	0
	4
	0

	Bahrain
	15
	0
	0
	0

	Bangladesh
	18
	0
	6
	0

	Barbados
	12
	0
	0
	0

	Belgia
	54
	0
	5
	0

	Bolivia
	416
	0
	133
	0

	Brazilia
	737
	1
	0
	0

	Brunei 
	124
	0
	39
	0

	Bulgaria
	22
	0
	12
	0

	Canada
	10050
	45
	2067
	20

	Chile
	7376
	14
	0
	0

	China
	2040
	0
	226
	0

	Columbia
	118
	2
	17
	0

	Costa Rica
	277
	3
	50
	1

	Cuba
	85
	0
	12
	0

	Cipru
	117
	0
	47
	0

	Cehia
	15
	0
	0
	0

	Danemarca
	66
	0
	3
	0

	Republica Dominicană 
	108
	2
	0
	0

	Ecuador
	204
	0
	41
	0

	Egipt
	78
	1
	11
	0

	El Salvador
	319
	0
	66
	0

	Estonia
	13
	0
	0
	0

	Finlanda
	47
	0
	4
	0

	Franţa
	310
	0
	10
	0

	New Caledonia
	12
	0
	6
	0

	Germania
	505
	0
	35
	0

	Grecia
	151
	0
	42
	0

	Guatemala
	286
	2
	32
	0

	Honduras
	123
	1
	0
	0

	Ungaria
	11
	0
	0
	0

	Islanda
	4
	0
	0
	0

	India
	129
	0
	25
	0

	Indonezia
	20
	0
	12
	0

	Irak
	12
	0
	1
	0

	Irlanda
	74
	0
	23
	0

	Israel
	681
	0
	104
	0

	Italia
	146
	0
	16
	0

	Jamaica
	32
	0
	0
	0

	Japonia
	1790
	0
	344
	0

	Iordania
	23
	0
	1
	0

	Kenya
	15
	0
	3
	0

	Republic Coreea 
	202
	0
	0
	0

	Kuweit
	35
	0
	0
	0

	Liban
	49
	0
	2
	0

	Lituania
	3
	0
	0
	0

	Luxemburg
	6
	0
	2
	0

	Macedonia
	2
	0
	2
	0

	Malaiezia
	112
	0
	0
	0

	Malta
	24
	0
	22
	0

	Mexic
	10521
	124
	259
	5

	Muntenegru
	10
	0
	1
	0

	Maroc
	17
	0
	0
	0

	Olanda
	135
	0
	1
	0

	Noua Zeelandă
	1059
	3
	147
	3

	Nicaragua
	321
	0
	13
	0

	Norvegia
	41
	0
	0
	0

	Panama
	417
	0
	0
	0

	Paraguay
	106
	1
	3
	1

	Peru
	916
	0
	378
	0

	Filipine
	1709
	1
	0
	0

	Polonia
	25
	0
	6
	0

	Portugalia
	42
	0
	15
	0

	Qatar
	23
	0
	13
	0

	România
	66
	0
	24
	0

	Rusia
	3
	0
	0
	0

	Arabia Saudită
	114
	0
	25
	0

	Serbia
	15
	0
	0
	0

	Singapore
	1055
	0
	177
	0

	Slovacia
	18
	0
	0
	0

	Slovenia
	14
	0
	9
	0

	Africa de Sud
	18
	0
	6
	0

	Spania
	776
	1
	16
	0

	Sri Lanka
	19
	0
	2
	0

	Surinam
	11
	0
	0
	0

	Suedia
	84
	0
	10
	0

	Elveţia
	76
	0
	4
	0

	Tailanda
	2076
	7
	662
	4

	Trinidad Tobago
	65
	0
	12
	0

	Tunisia
	5
	0
	2
	0

	Turcia
	40
	0
	0
	0

	Marea Britanie
	7447
	14
	0
	0

	Statele Unite ale Americii
	40617
	263
	534
	93

	Puerto Rico
	18
	0
	18
	0

	Uruguay
	195
	4
	0
	3

	Venezuela
	206
	0
	2
	0

	Vietnam
	181
	0
	50
	0

	Fâşia Gaza
	60
	0
	30
	0

	TOTAL
	108.797
	646
	12579
	176


Vaccinul împotriva gripei porcine ar urma să fie gata în septembrie sau octombrie, au subliniat cercetătorii. Laboratoarele vor putea produce circa 2,5 miliarde de doze în şase luni, dar probabil se va aştepta circa un an până când vor exista cantităţi suficiente.

În afară de vaccinarea personalului medical, OMS mai recomandă tratarea grupurilor care riscă să prezinte complicaţii, cum ar fi femeile însărcinate şi persoanele care suferă de boli cronice. „De asemenea, trebuie vaccinaţi cu prioritate copiii de peste 5 ani, pentru ca ei sunt amplificatori ai pandemiei, fiindcă se strâng în şcoli”, a afirmat Marie-Paule Kieny. 

Potrivit celui mai recent bilanţ OMS, sunt înregistrate 108.797 de cazuri şi 646 decese, circa 0,6% dintre persoanele contaminate decedând, ceea ce plasează noul virus în nivelul superior al gripelor sezoniere.

Însă, experţii de la Imperial College avertizează în legătură cu interpretările simpliste ale acestor cifre brute, o problemă fiind şi faptul că nu sunt luaţi în calcul cei care contractează virusul, dar nu se îmbolnăvesc sau nu sunt atât de grav afectaţi pentru a consulta un medic. 

Cercetătorii subliniază şi diferenţele mari dintre ratele de mortalitate dintre ţări. În Mexic, care are 119 decese din 10.292 de cazuri, nivelul este dublu faţă de cel din Canada, SUA sau Europa. Versiunea virusului din Mexic este probabil mai virulentă, dar diferenţa se poate explica prin faptul că mexicanii se concentrează pe cele mai acute forme ale bolii, iar numărul infectărilor este în realitate mult mai mare. 

Toate cele 3 pandemii ale secolului al XX-lea „au început într-o linişte aparentă”, se arată într-un studiu publicat de cercetătorul Robert Wester în Proceedings of National Academy of Sciences. “Nu au apărut pe neaşteptate şi au circulat ani de zile prin lume sub forme mai mult sau mai puţin atenuate înainte de a izbucni sub forma de pandemie”, a afirmat Robert Wester. Rezultatele studiului, pe lângă faptul că sunt un motiv de reflecţie, ar putea face să se înţeleagă mai bine istoria naturală a multor virusuri şi îndeosebi a virusului gripei porcine. 

R. Webster a comparat genomurile virusurilor de gripă din 1918, 1957 şi 1968 şi pe cele ale tulpinelor virale înrudite pentru a determina originile lor şi mutaţiile genetice care le-au produs. S-a descoperit astfel că virusul gripei spaniole care s-a manifestat în toată virulenţa lui în anul 1918, în realitate era în circulaţie încă din 1911 la porci şi la oameni şi că probabil nu a fost transmis de păsări.

Porcul are un rol fundamental în transmiterea infecţiei, având în vedere că posedă receptori atât pentru virusurile aviare cât şi pentru cele umane şi poate desfăşura un rol de incubator evolutiv şi de inel de transmitere. Şi virusurile din 1957 şi 1968 s-ar fi format în acelaşi fel, prin schimburi genetice cu “oaspeţi” necunoscuţi şi cu virusuri aviare.

Referindu-se la circulaţia actualului virus H1N1, cercetătorii recomandă, în scopul prevenirii izbucnirii unei alte pandemii, ca supravegherea sanitară să vizeze studierea nu numai a posibilelor mutaţii ale proteinei de suprafaţă hemaglutinina (H), ci şi a acelor gene care par, cel puţin pentru moment, nesemnificative.

Pe de altă parte, factorii patogeni ai gripei înregistrează rapid mutaţii, prin urmare, aşa cum subliniază cercetătorii americani, este justificată temerea că şi H1N1 ar putea suferi transformări care să-i permită să depăşească acest obstacol şi să înveţe să se răspândească mai rapid
.

O analiză computerizată a prezentei pandemii de gripă porcină a arătat că transmiterea virusului la om a început cu multe luni înainte ca epidemia să fie recunoscută
. Cu ajutorul unor modele computerizate, oamenii de ştiinţă britanici de la Universitatea Oxford şi Universitatea din Edinburgh  (Marea Britanie), Universitatea din Hong Kong şi Universitatea din Arizona (SUA), au reconstituit originea şi parcursul epidemiei, arătând că virusul implicat circulă între populaţiile de porci – poate chiar de pe mai multe continente – cu ani înainte ca boala să fi fost transmisă la om. 

Cercetătorii apreciază că a fost vorba despre mai multe tulpini de virusuri prezente la porci, tulpini din care, prin recombinări, s-a format virusul H1N1, şi că transmiterea la om a început cu luni înainte ca epidemia să fi fost depistată. Concluzia analizei a fost că, pentru prevenirea apariţiei unor astfel de epidemii în populaţiile umane, e necesară o supraveghere sistematică a populaţiilor de porci, de vreme ce apariţia unor epidemii de gripă la porci poate precede cu ani transmiterea virusului la om.

�   http://ec.europa.eu/news/eu_explained/090701_ro.htm


� http://www.euractiv.com/fr/energie-efficacite/sude-veut-guider-ue-efficacit-nergtique /article-183469


� http://cordis.europa.eu/sweden/presidency2009/home_en.html


� De altfel, şi Secretarul trezoreriei americane, Timothy Geithner, a cerut Congresului SUA să aducă marile fonduri de hedging, firmele de private equity şi pieţele de derivate sub supraveghere federală, ca parte a eforturilor de regândire a reglementărilor din sectorul financiar american. Conform noilor reglementări, guvernul american ar avea puterea de a prelua controlul şi a acţiona împotriva oricăror companii financiare destul de mari care destabilizează sistemul bancar.


� Denumită şi „20/20/20“, iniţiativa executivului de la Bruxelles se referă la angajamentul UE de a reduce, până în 2020, cu 20% emisiile de gaze cu efect de seră faţă de anul 1990 (respectiv cu 14% faţă de 2005) şi de a utiliza energie regenerabilă în proporţie de 20% din consumul total de energie.


� http://www.euranet.eu/rum/content/view/full/24980


� http://epp.eurostat.ec.europa.eu/portal/page/portal/eurostat/home/


� Zona euro (EA16): Belgia, Germania, Irlanda, Grecia, Spania, Franţa, Italia, Cipru, Luxemburg, Malta, Olanda, Austria, Portugalia, Slovenia, Slovacia şi Finlanda. 


� http://epp.eurostat.ec.europa.eu/portal/page/portal/eurostat/home/





� http://www.elections2009-results.eu/ro/index_ro_txt.html


� http://www.europarl.europa.eu


� http://www.europarl.ro


� Proiectul gazoductului Nabucco este tratat pe larg în studiul documentar „Proiecte energetice europene – Nabucco”, elaborat în mai 2009, studiu aflat pe pagina Direcţiei studii şi documentare legislativă, la adresa de intranet:


http://www.cdep.ro/infoparl/dip.studiu?par1=2009&par2=11283.  


� IP/09/1114  - Bruxelles, 10 iulie 2009 – 


http://europa.eu/rapid/pressReleasesAction.do?reference=IP/09/1114&format=HTML&aged=0&language=RO&guiLanguage=en


� Cel de-al şaselea partener al consorţiului Nabucco, Germania, care va beneficia de gazul transportat, dar nu se află pe traseul gazoductului, nu a luat parte la ceremonia de semnare a acordului, însă şi-a declarat ferm susţinerea faţă de proiect.


� http://www.transatlanticpolitics.com/wp-content/uploads/Nabucco_pipeline.png


� http://www.nabucco-pipeline.com/


� Principalii finanţatori vor fi Banca Europeană pentru Investiţii, Banca Europeană pentru Reconstrucţie şi Dezvoltare şi International Finance Corporation (IFC), braţul investiţional al Băncii Mondiale (IFC); Consorţiul care gestionează Nabucco intenţionează să negocieze şi cu instituţii financiare de export, pentru finanţarea gazoductului.


� Compania Naţională de Transport Gaze Naturale Transgaz, listată la Bursa de Valori Bucureşti (BVB), este controlată de statul român, care deţine 73,5% din capitalul. Un acţionar semnificativ este Fondul Proprietatea, care are 15% din capital, restul acţiunilor fiind deţinute de investitori privaţi, individuali sau instituţionali, care le-au cumpărat prin Bursă.


� Germania, Canada, Statele Unite, Franţa, Marea Britanie, Italia, Japonia şi Rusia


� http://www.g8italia2009.it/G8/Home/G8-G8_Layout_locale-1199882116809_Atti.htm


� http://www.wall-street.ro/articol/International/67869/Punctele-cheie-ale-summit-ului-G8.html


� Lansat în 2001 în capitala statului Quatar, „ciclul de la Doha” trebuie să stabilească reguli, principii  care să asigure comerţului internaţional o desfăşurare îmbunătăţită.


� http://www.gov.ro/nota-de-fundamentare-oug-nr-82-30-06-2009__l1a105851.html


� http://www.mediafax.ro/economic/principalele-prevederi-ale-acordului-romaniei-cu-fmi.html?1686;4235603


� http://www.gov.ro/content/index/l/1/p/1


� Wendy Barclay, „Influenza Group, Swine flu: early findings about pandemic potential reported in new study”, Imperial College London, 2009.


� Robert Webster, "The world is teetering on the edge of a pandemic that could kill a large fraction of the human population", American Scientist, 2003.


� http://www.who.int/csr/don/2009_07_06/en/index.html, 6 iulie 2009. 


De la 15 iulie, Organizaţia Mondială a Sănătăţii a anunţat că datorită rapidităţii cu care apar cazurile de îmbolnăvire nu va mai realiza statistici globale, prezentând doar cazurile nou apărute. 


� „Humans May Give Swine Flu To Pigs In New Twist To Pandemic”, Science Daily, 10 iulie 2009.


� „Swine Flu Origins Revealed”, Science Daily, 14 iunie 2009. 





PAGE  
4

DIRECŢIA STUDII ŞI DOCUMENTARE LEGISLATIVĂ


